[ca] Aquesta tesi doctoral investiga l'efecte de l'aprenentatge integrat de continguts i llengua estrangera (AICLE) sobre la producció escrita en anglès com a llengua estrangera d'estudiants de secundària, un camp de l'adquisició de segones llengües poc investigat. Comptem amb un total de 71 participants adolescents, escolaritzats a les Illes Balears, que es divideixen en dos grups centrals comparables d'estudiantes d'anglès com a llengua estrangera (N=30 cadascun): el grup experimental i el grup de comparació. El grup experimental participa al programa de Seccions Europees, a través del qual rep una matèria de contingut no lingüístic en anglès per mitjà de la metodologia AICLE a més de l'assignatura d'ensenyament formal d'anglès. El grup de comparació només té la matèria d'ensenyament formal d'anglès. Cadascun d'aquests dos grups és avaluat al llarg de tres cursos acadèmics consecutius (entre 2n i 4t d'ESO), en quatre moments temporals. A més, es recullen dades en un únic moment temporal d'un grup d'adolescents parlants nadius d'anglès (N=11). Tots els participants responen a una tasca de redacció general, i una submostra dels dos grups centrals (N=21 en total) també realitza una tasca de redacció basada en continguts específics de la matèria AICLE, que s'administra únicament en tres moments temporals. Les proves de redacció general s'analitzen utilitzant una bateria de 21 mesures microanalítiques de complexitat lèxica i sintàctica, correcció, fluïdesa (CAF) i cohesió, així com mitjançant el Profile de Jacobs et al. (1981), que avalua, de manera més holística, el contingut, l'organització, el vocabulari, l'ús de la llengua i la mecànica i proporciona una puntuació total de la qualitat percebuda dels textos. Les proves de redacció basades en continguts específics s'utilitzen per a un subestudi de caràcter temptatiu, en què, entre altres consideracions, s'explora el sorgiment del lèxic especialitzat, com a tret propi del discurs acadèmic. A més, s'administren qüestionaris que aborden aspectes relacionats amb el tractament de l'escriptura a les aules, els quals posen de manifest la poca pràctica d'aquesta destresa als contextos educatius analitzats. A grans trets, els resultats del nostre estudi assenyalen que, d'una banda, l'AICLE exerceix un efecte positiu sobre la producció escrita general dels alumnes, especialment en la qualitat percebuda de les redaccions i en termes del lèxic i de la correcció, si bé els textos dels aprenents presenten limitacions i el seu nivell dista considerablement del dels nadius, que fan un ús més correcte, idiomàtic i ric del lèxic i de la morfosintaxi. D'altra banda, sembla que els estudiants AICLE incorporen als seus textos basats en continguts específics abundant lèxic relacionat amb la matèria, encara que no necessàriament gaire sofisticat.

[en] The present doctoral thesis investigates the effect of content and language integrated learning (CLIL) over written production in English as a foreign language (EFL) in secondary education students –a field of second language acquisition (SLA) that is under-researched. The participants are 71 teenagers schooled in the Balearic Islands (Spain), who are divided into two central comparable groups of learners of EFL (N=30 each): the experimental group and the comparison group. The experimental group participates in European Sections programme, through which they receive a non-linguistic matter in English following AICLE methodology, apart from the subject of formal instruction of English. The comparison group has only formal instruction of English. Both groups are evaluated along three consecutive school years (between 2nd and 4th of compulsory secondary education, years 8-10), at four research times. Additionally, single-time-administrated data were gathered from a group of teenager native speakers of English (N=11). The three groups answer a writing task on a general topic, and a sub-sample of both central groups (N=21 in total) also writes a subject-specific text about the CLIL subject, which is administered only at three research times. General written tests are analysed by using a battery of 21 micro-analytical measures of lexical and syntactic complexity, accuracy, fluency (CAF), and cohesion, as well as using the Profile (Jacobs et al., 1981). This scale evaluates holistically content, organization, vocabulary, language use, and mechanics, and provides a total score of perceived quality of the texts. Subject-based written tasks are used for a tentative sub-study, in which we explore, among other considerations, the onset of specialized lexis, a feature typically present in academic discourse. Moreover, we administered questionnaires that deal with treatment of writing in classrooms –which point to the lack of practice of this skill in the education contexts analysed. Overall, our findings show that, on the one hand, CLIL impacts positively on general written production of learners, especially in perceived quality of their texts and in terms of lexis and accuracy. However, the learners' texts show limitations and their level is far away from that exhibited by natives, who use vocabulary and morph-syntax in a more correct, idiomatic and rich way. On the other hand, CLIL participants seem to incorporate much subject-related vocabulary into their subject-specific texts, although not being highly sophisticated.